**ELŐTERJESZTÉS**

**A Gazdasági és Jogi Bizottság 2022. október 26-i ülésére**

**Javaslat az AGORA–Művelődési és Sportház épületében lévő büfé bérbeadására vonatkozó pályázati eljárással kapcsolatos döntés meghozatalára**

Tájékoztatom a Tisztelt Bizottságot, hogy a 234/2022 (IX.26.) GJB számú határozatban az AGORA Művelődési és Sportház földszintjén található büfé bérbeadására vonatkozóan elfogadta a pályázati felhívást, és az ajánlatok elbírálása céljából 3 tagú bíráló bizottságot hozott létre. A megválasztott bizottsági tagok közül Németh Ákos jelezte, hogy a liciteljáráson egyéb elfoglaltsága miatt nem tud részt venni, ezért szükséges helyére új tag delegálása, a korábban meghozott határozat módosítása.

Az új tag személyére vonatkozó javaslat a Bizottság ülésén szóban kerül ismertetésre.

Kérem a Tisztelt Bizottságot, hogy az előterjesztést megtárgyalni és a határozati javaslatban foglaltaknak megfelelően dönteni szíveskedjen.

**Szombathely, 2022. október 20.**

 **/: Dr. Nemény András :/**

**Határozati javaslat**

**………/2022. (X.26.) GJB. számú határozat**

A Gazdasági és Jogi Bizottság a 234/2022. (IX.26.) GJB számú határozatát akként módosítja, hogy az ajánlatok elbírálása céljából felállításra kerülő Bíráló Bizottságba Németh Ákos helyett …………………….-t delegálja.

**Felelős**: Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért: Nagyné dr. Gats Andrea, a Jogi és Képviselői Osztály vezetője

 Horváth Zoltán az AGORA Savaria Nonprofit Kft. ügyvezető igazgatója)

**Határidő**: azonnal